钦定古今图书集成/方舆汇编/职方典/第1522卷 > 《曲水留题》朱熹
## 钦定古今图书集成/方舆汇编/职方典/第1522卷 > 《曲水留题》朱熹

或言云，“安西三十里许，有自然曲水，闰月甲午朔，泊
舟横石滩上，携子垕及刘甥步访之，水极峻急，不可
流觞。岩颜有永和三年及六年刻字十五六行，剥落
已不可读。细辨其文，但昔人捐金以事仙佛，识金数
千石尔，殆非禊饮处也。好事者因年号遂增饰之。当
时必置屋庐象设，今变灭无馀，然水石要可喜。姑取”
酒酌其旁，赏悟良久而去。